Source: http://lex.justice.md/md/343277/
Timestamp: 2019-06-26 08:06:11+00:00
Document Index: 42740629

Matched Legal Cases: ['articolul 71', 'articolul 174', 'Articolul 175', 'Articolul 175', 'articolul 175', 'articolul 1751', 'Articolul 1751', 'articolul 206', 'articolul 2081', 'articolul 2081', 'articolul 2082', 'Articolul 2082', 'articolul 10']

LPC73/2012
ID intern unic: 343277
din 12.04.2012
Publicat : 25.05.2012 în Monitorul Oficial Nr. 99-102 art Nr : 332
Art. I. – La articolul 71 alineatul (2) din Codul familiei nr. 1316-XIV din 26 octombrie 2000 (Monitorul Oficial al Republicii Moldova, 2001, nr. 47–48, art. 210), cu modificările ulterioare, textul „viaţa şi sănătatea copilului” se înlocuieşte cu textul „viaţa, sănătatea sau inviolabilitatea copilului”.
1. La articolul 174 alineatul (1) va avea următorul cuprins:
„(1) Raportul sexual altul decît violul, actele de penetrare vaginală, anală sau bucală şi altele, comise asupra unei persoane despre care se ştia cu certitudine că nu a împlinit vîrsta de 16 ani, se pedepsesc cu închisoare de la 3 la 7 ani.”
2. Articolul 175 va avea următorul cuprins:
„Articolul 175. Acţiuni perverse
Acţiunile perverse săvîrşite faţă de o persoană despre care se ştia cu certitudine că nu a împlinit vîrsta de 16 ani, constînd în exhibare, atingeri indecente, discuţii cu caracter obscen sau cinic purtate cu victima referitor la raporturile sexuale, determinarea victimei să participe ori să asiste la spectacole pornografice, punerea la dispoziţia victimei a materialelor cu caracter pornografic, precum şi în alte acţiuni cu caracter sexual,
se pedepsesc cu închisoare de la 3 la 7 ani.”
3. După articolul 175 se introduce articolul 1751 cu următorul cuprins:
„Articolul 1751. Acostarea copiilor în scopuri sexuale
Propunerea, inclusiv prin intermediul tehnologiilor de informare şi de comunicare, a unei întîlniri cu un copil în scopul săvîrşirii împotriva acestuia a oricărei infracţiuni cu caracter sexual, dacă propunerea a fost urmată de fapte materiale care conduc la o astfel de întîlnire, se pedepseşte cu închisoare de la 1 la 5 ani.”
4. La articolul 206 alineatul (3) se completează cu litera e1) cu următorul cuprins:
„e1) săvîrşite asupra copilului care se află în îngrijirea, sub ocrotirea, sub protecţia, la educarea sau la tratamentul făptuitorului;”.
5. La articolul 2081, după cuvîntul „vinderea,” se introduce cuvîntul „procurarea,”.
6. După articolul 2081 se introduce articolul 2082 cu următorul cuprins:
„Articolul 2082. Recurgerea la prostituţia practicată
de un copil
Beneficierea, contra oricăror avantaje materiale, de serviciile sexuale prestate de către o persoană despre care se ştia cu certitudine că nu a împlinit vîrsta de 18 ani se pedepseşte cu închisoare de la 3 la 7 ani.”
Art. III. – La articolul 10 din Codul de procedură penală al Republicii Moldova nr. 122-XV din 14 martie 2003 (Monitorul Oficial al Republicii Moldova, 2003, nr. 104–110, art. 447), cu modificările ulterioare, alineatul (6) va avea următorul cuprins:
„(6) În cazul cînd un minor este victimă sau martor, se va acţiona pentru respectarea intereselor acestuia în orice fază a procesului penal.”
Nr. 73. Chişinău, 12 aprilie 2012.